'- Nom de l'organització: Obra Social Sant Joan de Déu

- Descripció de l'actuació:

Des de fa més de deu anys, el projecte EducaSJD treballa amb una
trentena de centres educatius de secundària de la ciutat per
buscar ponts de proximitat amb els més joves i sensibilitzar-los
en àmbits com la salut mental, el sensellarisme, la gent gran,
les persones amb dependència, les migrants, la infància
hospitalitzada, entre d’altres. El projecte ofereix xerrades a
instituts i impulsa la implicació dels més joves, a través de
diferents projectes d'Aprenentatge Servei.

El programa es treballa de manera coordinada amb el Consorci
d’Educació de Barcelona i forma part de l’oferta que presenta
cada curs. Els centres de la ciutat que hi participen són els
instituts Quatre Cantons, Montjuïc, Menéndez y Pelayo, Ferran
Tallada, Vila de Gràcia, Montserrat, Joan Fuster, Jaume Balmes,
Les Corts, Dr. Puigvert, Turó de Roquetes, i les escoles FEDAC
Sant Andreu, Labouré, Virolai, Els Arcs, Padre Damián, Aula,
Sunion, Solc, Saint Nicholas School, Thau, Sant Felip Neri,
L’Horitzó, Jesuïtes del Clot, Col·legi Sagrada Família, Kotska,
Sagrat Cor Sarrià, Frederic Mistral. Cal tenir en compte que el
programa es realitza també a altres territoris on hi ha centres
SJD com el Baix Llobregat, Lleida, Manresa, València, Mallorca o
Navarra.

El programa es complementa amb materials educatius que el
professorat pot descarregar al web www.batecs.org 
( http://www.batecs.org/ ), un portal de vídeos testimonials de
curta durada, amb vivències que conviden a la reflexió des de
diferents mirades. Històries de vida d'usuaris, professionals,
familiars i voluntaris que acosten als joves la realitat de les
persones més vulnerables del seu entorn.

El curs passat, amb l’inici de la pandèmia, totes les xerrades i
projectes previstos a partir de març van quedar aturats pel
tancament de les escoles. Amb l’objectiu de seguir oferint espais
de sensibilització virtual, en un moment en què consideràvem més
necessari que mai generar reflexió sobre la pròpia vulnerabilitat
i la dels col·lectius en risc d’exclusió per tal d’extreure’n
aprenentatges transformadors, va sorgir la iniciativa
gid://decidim-barcelona/Decidim::Hashtag/332/elmónquevolem. Es
tracta d’una proposta d’activitats a l’aula que culminava amb un
“challenge” llançat als joves de generar els seus propis
missatges que expressessin la voluntat de treballar per construir
el món que volem: un món més just, sostenible i solidari, que
doni resposta als Objectius de Desenvolupament Sostenible.

La campanya va ser creada en col·laboració amb l’agència Hey
Bloom, també membre de la Xarxa.

Com a continuació d’aquest projecte, encara vigent en l’actual
context de pandèmia, es va organitzar a la tardor el cicle de
webinars
gid://decidim-barcelona/Decidim::Hashtag/332/elmónquevolem,
quatre conferències on line adreçades a joves de secundària,
batxillerat, universitat i cicles formatius.

Va ser una experiència innovadora i un punt de trobada, tant pels
joves participants de diferents centres educatius com pels propis
centres de Sant Joan de Déu, que va permetre que persones
usuàries i professionals compartissin la seva vivència de la
crisi. La soledat, el dol, les migracions en temps de pandèmia i
la situació de les persones en risc d’exclusió social en l’actual
situació de crisi van ser els eixos de les quatre sessions que es
van realitzar per zoom durant quatre setmanes.

- Calendari execució:

EducaSJD té un calendari de curs escolar, de setembre a juny. La
iniciativa
gid://decidim-barcelona/Decidim::Hashtag/332/elmónquevolem es va
realitzar en dues fases: una primera d’abril a juny. I una segona
d’octubre a desembre.

- Pàgina web:

https://latidos-sjd.org/ca/elmonquevolem

https://solidaritat.santjoandedeu.org/ca

- Dades de contacte:

Diana Casellas Paulí

93 253 21 36

dcasellas@solidaridadsjd.org